**TIEDOTE – JULKAISUVAPAA 21.5.2018 klo 8:00**

**MILJARDILUOKAN KASVUODOTUKSET: POHJOIS-EUROOPAN SUURIN DIGITALISAATION KESKITTYMÄ SUOMEEN**

**Allied ICT Finland (AIF) yhdistää yksitoista tutkimuslaitosta, viisi kaupunkia, kymmenen liiketoimintaekosysteemiä, tuhansia tutkijoita ja yli 1200 yritystä**

**Tavoitteena toteuttaa pysyvä T&K-investointitason nosto, jolla rakennetaan positiivisen kasvun vipu ja vastataan kiihtyvään kilpailuun.**

**Huippuluokan teknologiaosaamisen verkosto**

Digitalisaatio tuo suuria kasvun mahdollisuuksia, mutta onnistuminen vaatii aivan uudenlaista toimintamallia. Tänään julkistettava Allied ICT Finland -teknologiakeskittymä yhdistää alustatalousmalliin monialaisen huippututkimuksen, tutkijaresurssit, yritykset ja T&K-ympäristöt. ”AIF panostaa vahvasti tutkimuksen ja tuotekehityksen arvontuottokyvyn kehittämiseen kansainvälisesti merkittäviksi liiketoimintakokonaisuuksiksi”, kertoo AIF-keskittymän strategisen ohjausryhmän puheenjohtaja **Henry Tirri**.

Keskeisiä kärkiä ovat langattomuus, teollinen Internet, tekoäly, dronet ja robotiikka, lisätty- ja virtuaalitodellisuus, peliteknologiat, alustat, painettava elektroniikka, uudet materiaalit ja sensorit, tietoturva ja sovellusteknologiat. ”Rahoitus rakennetaan hyödyntämällä useita kotimaisia ja eurooppalaisia rahoitusinstrumentteja, toimijoiden omaa pääomaa sekä kv-kumppanuuksia”, toteaa AIF:n kansallisen johtoryhmän puheenjohtaja, Oulun yliopiston vararehtori **Arto Maaninen**.

**Kiitotie valmistavan teollisuuden digitaalisiin ratkaisuihin Pirkanmaalla**

Pirkanmaalla Allied ICT Finland toimii Tampereen teknillisen yliopiston (TTY) ja Teknologian tutkimuskeskus VTT Oy:n yhteisen osaamiskeskittymän SMACCin (Smart Machines and Manufacturing Competence Centre) kautta. SMACC tuo pirkanmaalaisen valmistavan teollisuuden saataville laajan älykkäiden koneiden ja valmistamisen tutkimusosaamisen.

”Allied ICT Finland -ohjelman myötä pirkanmaalaisille valmistavan teollisuuden toimijoille on nyt tarjolla myös entistä laajempaa ICT-teknologiaosaamista. Allied ICT Finland on siten SMACCille luonteva yhteistyökumppani”, kertoo professori **Kari T. Koskinen** TTY:ltä.

Allied ICT Finlandilla ja SMACCilla on lisäksi yhteinen tavoite jakaa olemassa olevia tutkimusympäristöjä ja -laitteita eri toimijoiden käyttöön. SMACC-Labs-tutkimusympäristöjen verkosto mahdollistaa valmistavan teollisuuden yrityksille helpon pääsyn huippuluokan laitteistoihin ja osaamiseen.

**Allied ICT Finland -kumppanuus yhdistää teknologiaosaamisen, liiketoiminnan ja viennin**

AIF luo uusia ratkaisuja yhdistäen nykyään erillisiä erikoisosaamisen alueita, T&K alustoja ja resursseja, sekä tuottaa kansainvälisillä markkinoilla haluttuja tuotteita ja palveluja. Kilpailuedellytykset viedään uudelle tasolle rakentamalla tarvittava kriittinen massa ja ratkaisutietämys kumppanien osaamisprofiileista liiketoimintalähtöisesti. ”Kansainväliset ja kotimaiset yritykset ovat tervetulleita hankkimaan suomalaisia kumppaneita ekosysteemien kautta”, kertoo AIF:n johtoryhmän varapuheenjohtaja, dekaani **Pasi Tyrväinen** Jyväskylän yliopistosta.

**AIF yhdistää soveltavien alojen yritysten osaamisalueet mittavaan T&K verkostoon**

Allied ICT -toimijoiden kesken rakentuu uudenlainen toimintamalli, jossa tutkimustoimijat, kaupungit ja yritykset hyödyntävät uutta alustatalous- ja kasvuverkostomallia. Keskeisiä kasvua eteenpäin vieviä toimintaperiaatteita ovat investointien, liiketoiminnan, kumppanuuksien ja T&K-resurssien mittava yhteiskäyttö.

”Allied ICT Finland rakentuu tutkimus- ja liiketoimijajoukon yhteenliittymäksi, joka hyödyntää uusimpia verkostotalouden malleja.”, kertoo Allied ICT Finlandin johtaja **Jaakko Sauvola.** ”AIF luo perustan kansainvälisiin tuotantoihin tarvittavaksi kriittiseksi massaksi sekä tarjoaa mittavat kansainväliset kontaktiverkostot kumppaneihin ja asiakkaisiin ja rakentaa vaikuttavia hankesalkkuja.”

Yhteenliittymä uusine toimintatapoineen tuo mahdollisuudet yhdistellä ja hyödyntää uusimpia teknologioita joustavasti eri liiketoiminnan alueille, sekä yritysten ja julkisten toimijoiden yhteistyöhön. Paitsi uutta liiketoimintaa, AIF rakentaa olemassa olevan liiketoiminnan parantavia ratkaisuja. ”Luomalla uutta teknologiaa tai uusia ratkaisumalleja, voimme toteuttaa kilpailukykyisiä ratkaisuja kaikille teollisuuden aloille”, toteaa **Jussi Paakkari** VTT:ltä.

**Lisätietoja:**

https://alliedict.fi

Jaakko Sauvola, AIF johtaja, +358 50 383 9272, jaakko.sauvola@oulu.fi

Kari T. Koskinen, professori, +358 400 634 242, kari.t.koskinen@tut.fi

Helena Kortelainen, Principal Scientist, +358 40 726 2977, helena.kortelainen@vtt.fi